PRAVILA ZA IZVEDBO AVKCIJ DRŽAVNIH VREDNOSTNIH PAPIRJEV

# SPLOŠNE DOLOČBE

### Vsebina pravil

S pravili za izvedbo avkcij državnih vrednostnih papirjev (v nadaljnjem besedilu: Pravila) se določa način izvedbe avkcij državnih obveznic (v nadaljnjem besedilu: obveznice) in zakladnih menic, izdanih s strani Republike Slovenije kot izdajatelja. Podrobnejši postopki za izvedbo avkcij državnih vrednostnih papirjev so določeni v Navodilih za uporabnike sistema za izvedbo avkcij državnih vrednostnih papirjev (v nadaljnjem besedilu: Navodila za uporabnike) in v Priročniku za izvedbo avkcij državnih vrednostnih papirjev za izdajatelja (v nadaljnjem besedilu: Priročnik za izdajatelja), ki so priloga in sestavni del teh Pravil.

### Način ponudbe državnih vrednostnih papirjev javnosti

Avkcija državnih vrednostnih papirjev po teh pravilih je način ponudbe državnih vrednostnih papirjev javnosti. Prodaje državnih vrednostnih papirjev na avkcijah v skladu s temi pravili so prva prodaja državnih vrednostnih papirjev. Ministrstvo za finance izvaja avkcije državnih vrednostnih papirjev v skladu s programom financiranja državnega proračuna Republike Slovenije, ki ga sprejme Vlada Republike Slovenije.

### Udeleženci avkcij državnih vrednostnih papirjev – primarni vpisniki

#### Na avkcijah državnih vrednostnih papirjev s ponudbami neposredno sodelujejo le primarni vpisniki, ki lahko podajajo ponudbe v svojem imenu in za svoj račun ter v svojem imenu in za tuj račun.

#### Primarni vpisniki za zakladne menice in obveznice so pravne osebe, ki jih za obdobje posameznega izbora izbere Ministrstvo za finance in s katerimi Ministrstvo za finance sklene pogodbe o opravljanju storitev primarnega vpisnika.

#### Seznama primarnih vpisnikov za zakladne menice in obveznice sta objavljena na spletni strani Ministrstva za finance.

#### Druge pravne in fizične osebe (v nadaljnjem besedilu: investitorji) lahko sodelujejo na avkcijah posredno z oddajo naročil primarnemu vpisniku za vpis in vplačilo državnih vrednostnih papirjev v svojem imenu in za svoj račun.

### Obveznosti primarnih vpisnikov

#### Primarni vpisniki obveščajo investitorje o avkcijah in sprejemajo naročila investitorjev za vpis in vplačilo državnih vrednostnih papirjev na avkcijah (v nadaljnjem besedilu: naročila) ter na podlagi naročil posredujejo ponudbe za vpis in vplačilo državnih vrednostnih papirjev v skladu s temi pravili.

#### Primarni vpisniki sprejemajo naročila na Obrazcu, ki je priloga (Obrazec 1) teh pravil oz. na drug način, za katerega se dogovorita primarni vpisnik in investitor ter je v skladu z veljavnimi predpisi trga vrednostnih papirjev.

#### Naročila se uredijo s pravnim poslom med primarnim vpisnikom in investitorjem. Primarni vpisniki so dolžni sklepati pravne posle z investitorji v skladu z določbami pravil. V kolikor so posamezne določbe pravnih poslov med primarnimi vpisniki in investitorji v nasprotju s pravili, se uporabljajo določbe pravil. V kolikor nastane zaradi tega, ker je bil pravni posel iz te točke sklenjen v nasprotju s pravili, škoda za investitorja, jo je dolžan povrniti primarni vpisnik.

#### Primarni vpisniki oddajajo naročila investitorjev kot ponudbe v svojem imenu in za tuj račun, na način, določen s pravili.

#### Primarni vpisniki so dolžni voditi evidenco naročil, ki mora vsebovati vsaj podatke iz Obrazca 1 iz točke 4.2 zgoraj. Podatke iz evidence naročil so dolžni primarni vpisniki predložiti Ministrstvu za finance v 8. dneh po predhodnem pozivu. Ministrstvo za finance lahko poda pisni poziv iz tega odstavka kadarkoli.

### Tehnika izvedbe avkcij državnih vrednostnih papirjev

Ministrstvo za finance izvaja avkcije državnih vrednostnih papirjev preko sistema elektronskih avkcij, ki ga zagotavlja Bloomberg - Bloomberg Auction System (v nadaljnjem besedilu: BAS).

### Uporabniki BAS

#### Samo primarni vpisniki, Ministrstvo za finance in Bloomberg imajo dostop do BAS preko pooblaščenih predstavnikov, ki so registrirani v BAS, kot uporabniki BAS (v nadaljnjem besedilu: administratorji).

#### Primarni vpisniki kot uporabniki BAS so dolžni:

1. sprejeti, upoštevati Pravila in Navodila za uporabnike in delovati v skladu z njimi
2. imenovati za administratorje najmanj dve pooblaščeni osebi,
3. zagotoviti, da so administratorji usposobljeni za uporabo BAS in BAS pravilno uporabljajo,
4. pravočasno obveščati Ministrstvo za finance o težavah in motnjah, ki nastanejo pri delovanju sistema BAS,
5. zagotoviti neprekinjeno prisotnost najmanj enega administratorja na dan poteka avkcije, od otvoritve avkcije do zaključka avkcije, za vsakega od ponujenih državnih vrednostnih papirjev, to je do prejema obvestila o sprejetju ponudb za posamezni državni vrednostni papir (Obrazec 5 za obveznice ali Obrazec 6 za zakladne menice) po elektronski pošti in faxu.

#### Obveznosti Ministrstva za finance:

1. zagotovitev operativne izvedbe avkcijskih postopkov,
2. izvršiti registracijo administratorjev, pooblaščenih s strani primarnih vpisnikov,
3. sprejemati odločitve o uporabi postopkov rezervnega scenarija izvajanja avkcij v primeru napak in motenj sistema.

#### Obveznosti Bloomberga:

1. tehnično in operativno vzdrževanje BAS,
2. zagotavljanje stalnega nadzora nemotenega delovanja BAS,
3. podpirati postopke rezervnega scenarija izvajanja avkcij v primeru napak in motenj sistema.

### Registracija administratorjev

#### Primarni vpisniki so dolžni posredovati Ministrstvu za finance zahtevek za registracijo administratorjev v BAS s pisnim zahtevkom po elektronski pošti, ki vsebuje identifikacijske podatke administratorja (ime, UUID koda v BAS, elektronski naslov, telefon). Zahtevek mora biti podpisan s strani osebe, pooblaščene za zastopanje in podpisovanje s strani pristojnega organa primarnega vpisnika, in mora biti v obliki, določeni z Obrazcem 2a (za obveznice) in Obrazcem 2b (za zakladne menice) teh pravil.

#### V primeru sprememb BAS administratorjev morajo biti zahtevki za registracijo posredovani v pisni obliki na Obrazcu 2a oziroma Obrazcu 2b najmanj en delovni dan pred avkcijo.

# OBVEZNICE

## SPLOŠNE DOLOČBE AVKCIJ OBVEZNIC

### Način izvedbe avkcij obveznic

Avkcije obveznic se izvajajo v dveh krogih:

1. krog - s konkurenčnimi ponudbami in
2. krog - z nekonkurenčnimi ponudbami.

### Pravila 1. kroga avkcije (konkurenčne ponudbe)

#### V 1. krogu avkcije primarni vpisniki posredujejo ponudbe v svojem imenu in za svoj račun ter ponudbe v svojem imenu in za račun investitorjev (v nadaljnjem besedilu: konkurenčne ponudbe). Posredovanje konkurenčnih ponudb v svojem imenu in za svoj račun za primarne vpisnike ni obvezno.

#### Vsak primarni vpisnik sme posredovati poljubno število konkurenčnih ponudb.

#### Nominalni znesek posamične konkurenčne ponudbe mora biti enak ali višji od 100.000 EUR.

#### Primarni vpisniki vnašajo v BAS konkurenčne ponudbe v številu lotov posamezne obveznice na avkciji. Število lotov posamične konkurenčne ponudbe mora biti skladno določilu točke 9.3 in mora biti zaokroženo na 1 lot.

#### Primarni vpisniki vnašajo v BAS ceno vsake posamične konkurenčne ponudbe, ki se izrazi kot odstotek nominalnega zneska ponudbe, zaokrožen na dve decimalni mesti. Nominalni znesek posamezne ponudbe predstavlja število lotov posamezne ponudbe, pomnoženih z nominalno vrednostjo 1 lota obveznice, ki je predmet ponudbe.

#### Pri izbiri in vrednotenju konkurenčnih ponudb se vsako prejeto ponudbo obravnava posebej, kot povsem samostojno ponudbo. Ministrstvo za finance prejete ponudbe, podane v številu lotov, pomnoži z vrednostjo lota obveznice, ki je predmet ponudb, jih tako pretvori v nominalne zneske in jih v nadaljnjem postopku izbora obravnava v nominalnih zneskih.

#### Pri izbiri konkurenčnih ponudb se vse ponudbe za posamezno obveznico razvrstijo po vrsti od ponudbe z najvišjo ceno do ponudbe z najnižjo ceno. Vsaka posamezna konkurenčna ponudba je lahko sprejeta po ponujeni ceni ali zavrnjena, delno ali v celoti.

#### V izbor ponudb, ki se sprejmejo, se ponudbe uvrščajo po vrsti v skladu s takšno razvrstitvijo, dokler skupni nominalni znesek obveznic po vseh uvrščenih konkurenčnih ponudbah ne doseže skupnega nominalnega zneska izdaje posamezne obveznice, ki ga je Ministrstvo za finance za posamezno obveznico pripravljeno sprejeti v 1. krogu avkcije (v nadaljnjem besedilu: znesek alokacije konkurenčnih ponudb)

#### Če je vsota konkurenčnih ponudb pri ceni, pri kateri je Ministrstvo za finance še pripravljeno sprejeti konkurenčne ponudbe v 1. krogu avkcije (v nadaljnjem besedilu: najnižja cena), višja od zneska, ki ga je Ministrstvo za finance pripravljeno sprejeti pri tej ceni, so ponudbe pri tej ceni sprejete v delnem znesku.

#### Vsaka taka konkurenčna ponudba je sprejeta v znesku, ki je enak znesku delnega sprejema ponudbe pri tej ceni (v nadaljnjem besedilu: delni znesek ponudbe).

#### Delni znesek ponudbe je zmnožek med celotnim zneskom te konkurenčne ponudbe in delitvenim faktorjem.

#### Delitveni faktor je razmerje med skupnim zneskom delnega sprejema ponudb ter vsoto vseh konkurenčnih ponudb pri tej ceni. Izračunani delitveni faktor se ne zaokrožuje.

#### Skupni znesek delnega sprejema ponudb, je razlika med zneskom alokacije konkurenčnih ponudb in skupnim zneskom ponudb, ki jih Ministrstvo za finance sprejme v celotnem nominalnem znesku danih ponudb.

#### Vsak od delnih zneskov ponudbe se zaokroži na eno obveznico. Seštevek vseh tako zaokroženih delnih zneskov ponudb se primerja s skupnim zneskom delnega sprejema ponudb. V primeru, da je ta seštevek različen od skupnega zneska delnega sprejema ponudb, se prilagodi temu znesku tako, da se na osnovi slučajnega izbora doda ali odvzame potrebno število obveznic posameznemu delnemu znesku ponudbe.

### Pravila 2. kroga avkcije (nekonkurenčne ponudbe)

#### V 2. krogu avkcije lahko sodelujejo izključno primarni vpisniki s ponudbami v svojem imenu in za svoj račun (v nadaljnjem besedilu: nekonkurenčne ponudbe). Posredovanje nekonkurenčnih ponudb ni obvezno. Vsak primarni vpisnik lahko posreduje samo eno nekonkurenčno ponudbo za nakup posamezne obveznice.

#### Cena vpisa nekonkurenčnih ponudb za obveznico je enaka najnižji ceni sprejetih ponudb za takšno obveznico v 1. krogu avkcije.

#### Maksimalni skupni nominalni znesek vseh nekonkurenčnih ponudb, sprejetih v 2. krogu avkcije, je enak 25% zneska alokacije konkurenčnih ponudb (v nadaljnjem besedilu: znesek alokacije nekonkurenčnih ponudb).

#### Primarni vpisnik vnaša v sistem BAS ponudbe v številu lotov posamezne obveznice na avkciji. Posamezna ponudba mora biti zaokrožena na 1 lot in ne sme presegati števila lotov alokacije nekonkurenčnih ponudb.

#### Ministrstvo za finance prejete ponudbe, podane v številu lotov, pomnoži z vrednostjo lota obveznice, ki je predmet ponudbe, jih tako pretvori v nominalne zneske in jih v nadaljnjem postopku izbora obravnava v nominalnih zneskih.

#### Če je vsota nominalnih zneskov vseh nekonkurenčnih ponudb enaka ali manjša od zneska alokacije nekonkurenčnih ponudb, je vsaka nekonkurenčna ponudba sprejeta v višini, v kakršni je bila ponujena. Za razliko med zneskom alokacije nekonkunečnih ponudb in vsoto vseh nekonkurenčnih ponudb se poveča znesek razpisa na naslednji avkciji.

#### Če je vsota nominalnih zneskov vseh nekonkurenčnih ponudb večja od zneska alokacije nekonkurenčnih ponudb, ima vsak primarni vpisnik, ki posreduje nekonkurenčno ponudbo, pravico do vpisa in vplačila obveznic najmanj v višini zagotovljenega zneska vpisa v 2. krogu (v nadaljnjem besedilu: zagotovljeni znesek vpisa).

#### Zagotovljeni znesek vpisa je enak znesku alokacije nekonkurenčnih ponudb, deljenem s številom vseh primarnih vpisnikov, ki jih je Ministrstvo za finance izbralo za to obdobje. Vsota zagotovljenih zneskov vpisa ne sme presegati zneska alokacije nekonkurenčnih ponudb.

#### V primeru, da je vsota nominalnih zneskov vseh nekonkurenčnih ponudb večja od zneska alokacije nekonkurenčnih ponudb kot je definirano v točki 10.6, so vse nekonkurenčne ponudbe, ki so enake ali manjše kot je zagotovljeni znesek vpisa, sprejete v višini, v kakršni so bile ponujene. Vse nekonkurenčne ponudbe, ki so višje kot je zagotovljeni znesek vpisa, so sprejete v proporcionalno zmanjšanem znesku (v nadaljnjem besedilu: izračunani znesek vpisa).

#### Izračunani znesek vpisa je vsota zagotovljenega zneska vpisa in dodatnega zneska vpisa.

#### Dodatni zneska vpisa je zmnožek med delitvenim faktorjem in nealociranim preostankom zneska alokacije nekonkurenčnih ponudb.

#### Delitveni faktor je delež presežnega zneska vpisa individualnega ponudnika v vsoti presežnih zneskov vpisa vseh ponudnikov. Presežni znesek vpisa individualnega ponudnika je razlika med zneskom posamezne nekonkurenčne ponudbe in zagotovljenim zneskom vpisa.

#### Nealocirani preostanek zneska alokacije nekonkurenčnih ponudb je razlika med zneskom alokacije nekonkurenčnih ponudb in vsoto zneskov nekonkurenčnih ponudb , katerih nominalne vrednosti so enake ali manjše kot je zagotovljeni znesek vpisa.

#### Vsak izračunani znesek vpisa je zaokrožen na nominalno vrednost ene obveznice. Če je vsota vseh tako zaokroženih izračunanih zneskov vpisa različna od zneska alokacije nekonkurenčnih ponudb, se prilagodi temu znesku tako, da se na osnovi slučajnega izbora doda ali odvzame potrebno število obveznic zaokroženemu izračunanemu znesku vpisa posameznega primarnega vpisnika.

## POSTOPKI ZA IZVEDBO AVKCIJ OBVEZNIC

### Povabilo primarnim vpisnikom k dajanju konkurenčnih ponudb

#### Najmanj 5 delovnih dni pred datumom avkcije Ministrstvo za finance pošlje primarnim vpisnikom povabilo k dajanju konkurenčnih ponudb preko BAS, v skladu s postopki, navedenimi v Priročniku za izdajatelja (v nadaljnjem besedilu: povabilo k dajanju konkurenčnih ponudb).

#### Povabilo k dajanju konkurenčnih ponudb vsebuje:

1. ime avkcije (identifikacija izdaje obveznic),
2. valuta izdaje obveznic,
3. ponujeno število lotov v okviru izdaje posamezne obveznice v 1. krogu,
4. vrednost 1 lota posamezne obveznice na avkciji
5. datum in čas povabila,
6. čas za posredovanje konkurenčnih ponudb (datum in čas trajanja avkcije),
7. čas objave rezultatov avkcije,
8. datum vpisa in vplačila obveznic,
9. zahteve glede načina posredovanja ponudb,
10. druge informacije, ki so potrebne za izvedbo avkcije (navodila za vnos podatkov o kupcih obveznic v polje »note field«, navodila za izvršitev v plačila obveznic, kontaktne osebe).

#### Poleg posredovanja povabila k dajanju konkurenčnih ponudb preko BAS, se povabilo primarnim vpisnikom posreduje tudi v pisni in v elektronski obliki.

#### Pisno povabilo vsebuje: podatke o obveznicah, ki bodo izdane na avkciji, predvideno skupno višino zadolžitve na avkciji, število lotov izdaje posamezne obveznice, vrednost 1 lota posamezne obveznice, časovni potek avkcije, navodila za poravnavo in vpis obveznic ter podrobnejša navodila, potrebna za izvedbo avkcije.

### Obvestilo o ponudbi obveznic javnosti

Ministrstvo za finance obvesti javnost o avkciji obveznic tako, da objavi obvestilo o ponudbi obveznic na spletni strani Ministrstva za finance na naslovu http://www.mf.gov.si/slov/vredn\_papirji/avkcije.htm.

### Zbiranje konkurenčnih ponudb

#### Administratorji dostopijo v BAS v času in na dan, določenem v povabilu, v skladu z Navodili za uporabnike.

#### Vnos konkurenčnih ponudb:

V 1. krogu avkcije morajo biti konkurenčne ponudbe posredovane v času, ki je naveden v povabilu k dajanju konkurenčnih ponudb in traja od 8:30 do 12. ure, če Ministrstvo za finance v povabilu k dajanju konkurenčnih ponudb ne določi drugače.

Primarni vpisniki podajajo ponudbe tako, da vnašajo ponudbe v BAS.

Podatki, ki jih morajo vnašati administratorji pri vnosu ponudb:

1. vrednost posamezne ponudbe v številu lotov,
2. cena ponudbe (izražena v odstotkih nominalnega zneska ponudbe, zaokrožena na dve decimalni mesti),
3. matično številko (v nadaljnjem besedilu ID koda) vpisnika, ID kodo ali KID kodo investitorja (v primeru, da bodo obveznice vpisane na račun investitorja), kodo državljanstva investitorja (v primeru, da je investitor fizična oseba), v ustrezno polje – »note field«.

#### Primarni vpisniki so zavezani sprejeti naročilo investitorja najkasneje do 11. ure, lahko pa jih sprejemajo tudi še kasneje, če ocenijo, da bo naročilo mogoče izvesti do poteka roka za oddajo konkurenčnih ponudb.

#### Ponudbe, ki so vnesene in registrirane v BAS ob poteku roka za oddajo konkurenčnih ponudb, so nepreklicne in zavezujoče.

#### Ministrstvo za finance se zavezuje zagotoviti tajnost ponudb, tako da pred javno objavo ponudb v skladu s temi pravili, ponudniki ne bodo seznanjeni z vsebino ponudb drugih ponudnikov.

### Izbor in sprejem konkurenčnih ponudb

#### Izbor in sprejem konkurenčnih ponudb poteka v skladu s točko 9. teh pravil , takoj po poteku roka za oddajo konkurenčnih ponudb.

#### Pred izborom konkurenčnih ponudb Ministrstvo za finance preveri skladnost ponudb s temi pravili in s povabilom k dajanju ponudb, pravilnost vnosa ID kod in KID kod primarnih vpisnikov in investitorjev s podatki centralnega registra vrednostnih papirjev KDD – Centralne klirinško depotne družbe d.d.. V primeru, da so potrebni popravki podatkov o ID in KID kodah, Ministrstvo za finance obvesti primarne vpisnike s faksom ali elektronsko pošto na Obrazcu, ki je del teh Pravil (Obrazec 3a) in na podlagi pisne potrditve primarnih vpisnikov uskladi podatke o kodah. Primarni vpisniki so tudi zavezani, da po telefaksu, do poteka roka za oddajo konkurenčnih ponudb, Ministrstvu za finance posredujejo podrobnejše podatke, določene z Obrazcem 4a teh pravil, o investitorjih, ki so tuje pravne in fizične osebe ali domače fizične osebe.

#### Ministrstvo za finance sprejme odločitev o znesku alokacije konkurenčnih ponudb za vsako obveznico, ponujeno na avkciji, v skladu s točko 9. teh pravil.

#### Po sprejemu odločitve o znesku alokacije konkurenčnih ponudbe za vsako obveznico posebej, Ministrstvo za finance zaključi 1. krog avkcije v skladu s postopki, opisanimi v Priročniku za izdajatelja, ob 14.00. uri, če Ministrstvo za finance ne določi drugače.

### Povabilo k dajanju nekonkurenčnih ponudb

#### Na dan izvedbe 1. kroga avkcije med 14.00 in 14.15 Ministrstvo za finance, v skladu s postopki v Priročniku za izdajatelja, preko BAS pošlje primarnim vpisnikom povabilo k dajanju nekonkurenčnih ponudb v 2. krogu avkcije (v nadaljevanju: povabilo k dajanju nekonkurenčnih ponudb). Če s strani Ministrstva za finance ni drugače določeno, se posredovanje nekonkurenčnih ponudb začne ob 14.30 uri.

#### Povabilo k dajanju nekonkurenčnih ponudb za vsako od ponujenih obveznic vsebuje:

1. višino alokacije nekonkurenčnih ponudb, izraženo v številu lotov
2. vrednost 1 lota posamezne obveznice na avkciji
3. ceno vpisa nekonkurenčnih ponudb,
4. zagotovljeni znesek vpisa, izražen v številu lotov
5. čas za posredovanje nekonkurenčnih ponudb (datum in čas),
6. čas objave rezultatov,
7. druge potrebne informacije.

### Posredovanje nekonkurenčnih ponudb

#### Nekonkurenčne ponudbe morajo biti posredovane preko BAS v času, ki je naveden v povabilu k dajanju konkurenčnih ponudb, ki je med 14.30 in 15.00 uro, če Ministrstvo za finance ne določi drugače.

#### Administratorji vnesejo naslednje podatke:

1. število lotov posamezne ponudbe,
2. ID kodo primarnega vpisnika (v polje »Note field«).

#### Ponudbe, ki so vnesene in registrirane v BAS ob poteku roka za oddajo nekonkurenčnih ponudb, so nepreklicne in zavezujoče.

#### Ministrstvo za finance se zavezuje zagotoviti tajnost ponudb, tako da pred javno objavo ponudb v skladu s temi pravili, ponudniki ne bodo seznanjeni z vsebino ponudb drugih ponudnikov.

### Izbor in sprejem nekonkurenčnih ponudb

#### Izbor in sprejem nekonkurenčnih ponudb poteka takoj po poteku roka za oddajo nekonkurenčnih ponudb, v skladu z 10. točko teh pravil.

#### Ministrstvo za finance zaključi 2. krog avkcije v BAS v skladu s postopki, opisanimi v Priročniku za izdajatelja ob 15.30, če s povabilom k dajanju nekonkurenčnih ponudb Ministrstvo za finance ne določi drugače.

### Odločitev o zadolžitvi

Ministrstvo za finance sprejme odločitev o zadolžitvi, ki vsebuje:

1. skupni nominalni znesek sprejetih konkurenčnih ponudb vsake od razpisanih obveznic,
2. skupno število lotov sprejetih konkurenčnih ponudb vsake od razpisanih obveznic,
3. najnižjo ceno sprejetih konkurenčnih ponudb za vpis vsake od razpisanih obveznic,
4. skupni znesek nekonkurenčnih ponudb za vsako od razpisanih obveznic,
5. skupno število lotov sprejetih nekonkurenčnih ponudb za vsako od razpisanih obveznic,
6. skupni nominalni znesek sprejetih ponudb vsake od razpisanih obveznic (seštevek zneskov sprejetih konkurenčnih in nekonkurenčnih ponudb),
7. povprečno ceno in povprečni donos vseh sprejetih ponudb za posamezno razpisano obveznico.

### Javna objava rezultatov avkcije

#### Rezultati avkcije se javno objavijo na dan avkcije po 15.30 uri na spletni strani Ministrstva za finance na naslovu <http://www.mf.gov.si/slov/vredn_papirji/avkcije.htm> ter preko informacijskih sistemov Reuters (stran MFSLO5) in Bloomberg (stran »ASUM SLBS«)

#### Za vsako od razpisanih obveznic se objavijo naslednji podatki:

1. skupni znesek vseh veljavnih konkurenčnih ponudb,
2. najvišja in najnižja ponujena cena konkurenčnih ponudb,
3. skupni znesek sprejetih konkurenčnih ponudb,
4. najnižja cena sprejetih konkurenčnih ponudb,
5. odstotek sprejetja konkurenčnih ponudb pri najnižji ceni,
6. skupni znesek sprejetih nekonkurenčnih ponudb,
7. cena vpisa nekonkurenčnih ponudb,
8. skupni znesek sprejetih ponudb obeh razpisanih obveznic (vsota zneskov sprejetih konkurenčnih in nekonkurenčnih ponudb),
9. povprečna cena in povprečni donos vseh sprejetih ponudb.

### Posredovanje zaključnice

Najkasneje do 16.00 ure na dan avkcije, Ministrstvo za finance primarnim vpisnikom po telefaksu in po elektronski pošti posreduje zaključnico o sprejetju njihovih ponudb v obliki Obrazca 5 teh pravil. S prejemom takšne zaključnice je med ponudnikom in Republiko Slovenijo sklenjena pogodba o vpisu obveznic po cenah, pogojih in v obsegu sprejetih ponudb.

## IZPOLNITEV OBVEZNOSTI

### Izpolnitev obveznosti primarnega vpisnika

#### Dan vplačila obveznic je drugi delovni dan po dnevu avkcije.

#### Primarni vpisniki, katerih ponudbe za vpis in vplačilo obveznic so bile sprejete, so dolžni na dan vplačila izvršiti vplačilo obveznic z denarnim nakazilom tako, da ga Republika Slovenija prejme na račun, naveden v povabilu, najkasneje do 12.00 ure. Ob prvi izdaji obveznice je višina vplačila obveznic enaka znesku kupnine, navedenem v zaključnici iz 20. točke teh pravil, v primeru nadaljnjih izdaj pa je poleg kupnine potrebno vplačati še znesek natečenih obresti za obdobje od dneva 1. izdaje obveznice do dneva vplačila. Primarni vpisniki so zavezani izpolniti vplačilo obveznic ne glede na to, ali so obveznice kupili v svojem imenu in za svoj račun ali v svojem imenu in za račun investitorjev.

#### V primeru, da primarni vpisnik obveznosti ne izpolni v celoti v roku iz prejšnjega odstavka, se šteje, da je pogodba iz 20. točke teh pravil razdrta. V tem primeru Ministrstvo za finance zmanjša izdajo obveznic, in sicer v celotnem nominalnem znesku vseh sprejetih ponudb tistega primarnega vpisnika, ki obveznosti ni izpolnil v celoti in primarnemu vpisniku vrne znesek delnega plačila.

### Izpolnitev obveznosti Ministrstva za finance

Ministrstvo za finance je zavezano, da KDD Centralni klirinško depotni družbi d.o.o. posreduje nalog za izdajo obveznic tako, da bodo vse obveznice, za katere bo vplačilo izvedeno v celoti na način in v roku iz predhodne točke, vknjižene na registrske račune oseb, navedene v sprejetih ponudbah za vpis in vplačilo obveznic, drugi delovni dan po dnevu avkcije.

# ZAKLADNE MENICE

## SPLOŠNE DOLOČBE AVKCIJ ZAKLADNIH MENIC

### Način izvedbe avkcij zakladnih menic

Avkcije zakladnih menic se izvajajo v enem krogu s konkurenčnimi ponudbami.

### Pravila avkcije

#### Primarni vpisniki posredujejo ponudbe za nakup zakladnih menic v svojem imenu in za svoj račun in v svojem imenu in za račun investitorjev. Posredovanje ponudb v svojem imenu in za svoj račun ni obvezno.

#### Vsak primarni vpisnik sme poslati poljubno število ponudb za nakup zakladnih menic.

#### Primarni vpisniki vnašajo v BAS nominalni znesek in ceno vsake posamične konkurenčne ponudbe, ki se izrazi kot odstotek nominalnega zneska ponudbe, zaokrožen na tri decimalna mesta.

#### Pri izbiri in vrednotenju ponudb se vsako od prejetih ponudb obravnava posebej, kot povsem samostojno ponudbo.

#### Pri izboru ponudb se vse ponudbe za posamezno zakladno menico razvrstijo po vrsti od ponudbe z najvišjo ceno do ponudbe z najnižjo ceno. Vsaka posamezna ponudba je lahko sprejeta ali zavrnjena, delno ali v celoti.

#### V izbor ponudb, ki bodo sprejete, se bodo ponudbe uvrščale po vrsti v skladu z razvrstitvijo iz prejšnjega odstavka, dokler skupni nominalni znesek zakladnih menic po vseh uvrščenih ponudbah ne doseže skupnega nominalnega zneska izdaje posamezne zakladne menice, ki ga je Ministrstvo za finance še pripravljeno sprejeti (v nadaljnjem besedilu: znesek alokacije ponudb).

#### Vse ponudbe, ki so sprejete, se štejejo za dane po enotni ceni in se sprejmejo po enotni ceni. Enotna cena je enaka najnižji ceni izmed vseh ponudb, ki jih pri izboru ponudb še sprejme Ministrstvo za finance.

#### Če je vsota ponudb, katerih cena je enaka najnižji ceni, ki jo je Ministrstvo za finance še pripravljeno sprejeti (v nadaljevanju: najnižja sprejeta cena), višja od zneska, ki ga je Ministrstvo za finance še pripravljeno sprejeti pri tej ceni, Ministrstvo za finance te ponudbe sprejme v delnem znesku (v nadaljnjem besedilu: delni znesek posamezne ponudbe).

#### Ministrstvo za finance v prvem koraku postopka delitve ponudb zneske vseh ponudb posameznega primarnega vpisnika, danih po ceni, ki je enaka najnižji sprejeti ceni, obravnava kot vsoto - en znesek, dan po tej ceni (v nadaljnjem besedilu: skupni znesek primarnega vpisnika pri ceni, enaki najnižji sprejeti ceni).

#### Skupni znesek primarnega vpisnika pri ceni, enaki najnižji sprejeti ceni, se pomnoži z delitvenim faktorjem in matematično zaokroži na eno zakladno menico. Dobljeni znesek je delni znesek primarnega vpisnika pri najnižji sprejeti ceni.

#### Delitveni faktor je razmerje med skupnim zneskom delnega sprejema ponudb ter vsoto vseh ponudb, katerih ponujena cena je enaka najnižji sprejeti ceni. Izračunani delitveni faktor se ne zaokrožuje.

#### Skupni znesek delnega sprejema ponudb je razlika med zneskom alokacije ponudb in skupnim zneskom ponudb, ki jih Ministrstvo za finance sprejme v celotnem nominalnem znesku danih ponudb.

#### Vsaka posamezna ponudba, dana od posameznega primarnega vpisnika po najnižji sprejeti ceni, se v drugem koraku postopka delitve ponudb pomnoži z delitvenim faktorjem. Dobljeni znesek je delni znesek posamezne ponudbe. Vsak od delnih zneskov posamezne ponudbe se matematično zaokroži na eno zakladno menico. Seštevek vseh tako zaokroženih delnih zneskov posamezne ponudbe se primerja z delnim zneskom primarnega vpisnika pri najnižji sprejeti ceni. V primeru, da je ta seštevek različen od delnega zneska primarnega vpisnika pri najnižji sprejeti ceni, se prilagodi temu znesku tako, da se na osnovi slučajnega izbora doda ali odvzame potrebno število zakladnih menic posameznemu delnemu znesku posamezne ponudbe, tako da le-ta ne preseže ponujenega zneska posamezne ponudbe.

## POSTOPKI ZA IZVEDBO AVKCIJ ZAKLADNIH MENIC

### Povabilo k dajanju ponudb za nakup zakladnih menic

#### Najmanj 5 delovnih dni pred datumom avkcije Ministrstvo za finance pošlje primarnim vpisnikom povabilo k dajanju ponudb preko BAS, v skladu s postopki, navedenimi v Priročniku za izdajatelja (v nadaljnjem besedilu: povabilo k dajanju ponudb).

#### Povabilo k dajanju ponudb vsebuje:

1. ime avkcije (identifikacija izdaje zakladnih menic),
2. valuta izdaje zakladnih menic,
3. predvideno skupno višino zadolžitve na avkciji
4. nominalno vrednost 1 lota posamezne zakladne menice na avkciji
5. datum in čas povabila,
6. čas za posredovanje ponudb (datum in čas trajanja avkcije),
7. čas objave rezultatov avkcije,
8. datum vpisa in vplačila zakladnih menic,
9. zahteve glede načina posredovanja ponudb,
10. druge informacije, ki so potrebne za izvedbo avkcije (navodila za vnos podatkov o kupcih zakladnih menic v polje »note field«, navodila za izvršitev vplačila zakladnih menic, kontaktne osebe).

#### Poleg posredovanja povabila k dajanju ponudb preko BAS, se povabilo primarnim vpisnikom posreduje tudi v pisni obliki po elektronski pošti.

#### Pisno povabilo vsebuje: podatke o zakladnih menicah, ki bodo izdane na avkciji, predvideno skupno višino zadolžitve na avkciji, časovni potek avkcije, navodila za poravnavo in vpis zakladnih menic ter podrobnejša navodila, potrebna za izvedbo avkcije.

### Obvestilo o ponudbi zakladnih menic javnosti

Ministrstvo za finance obvesti javnost o avkciji zakladnih menic tako, da objavi obvestilo o ponudbi zakladnih menic na spletni strani Ministrstva za finance.

### Zbiranje ponudb

#### Administratorji dostopijo v BAS v času in na dan, določenem v povabilu, v skladu z Navodili za uporabnike.

#### Vnos ponudb

Ponudbe morajo biti posredovane v času, ki je naveden v povabilu k dajanju ponudb in traja od 8:30 do 12. ure, če Ministrstvo za finance v povabilu k dajanju ponudb ne določi drugače.

#### Primarni vpisniki podajajo ponudbe tako, da vnašajo ponudbe v BAS.

#### Podatki, ki jih morajo administratorji vnašati pri vnosu ponudb:

1. nominalni znesek ponudbe (v tisoč EUR),
2. ceno ponudbe, izraženo v odstotku od nominalnega zneska ponudbe, zaokroženo na tri decimalna mesta,
3. v primeru, ko primarni vpisnik odda ponudbo za račun pravne osebe: matično številko (v nadaljnjem besedilu ID koda) vpisnika, ID kodo ali KID kodo investitorja,
4. v primeru, ko primarni vpisnik odda ponudbo za račun fizične osebe: vnaprej dodeljeno numerično oznako, ki je enaka za vse vnose ponudb fizičnih oseb posameznega primarnega vpisnika s prebivališčem v Republiki Sloveniji ter numerično oznako, ki je enaka za vse vnose ponudb fizičnih oseb posameznega primarnega vpisnika s prebivališčem izven Republike Slovenije.

#### Primarni vpisniki so zavezani sprejeti naročilo investitorja najkasneje do 11. ure, lahko pa jih sprejemajo tudi še kasneje, če ocenijo, da bo naročilo mogoče izvesti do poteka roka za oddajo ponudb.

#### Ponudbe, ki so vnesene in registrirane v BAS ob poteku roka za oddajo ponudb, so nepreklicne in zavezujoče.

#### Ministrstvo za finance se zavezuje zagotoviti tajnost ponudb, tako da pred javno objavo ponudb v skladu s temi pravili, ponudniki ne bodo seznanjeni z vsebino ponudb drugih ponudnikov.

### Izbor in sprejem ponudb

#### Izbor in sprejem ponudb poteka v skladu s točko 24. teh pravil, takoj po poteku roka za oddajo ponudb.

#### Pred izborom ponudb Ministrstvo za finance preveri skladnost ponudb s temi pravili in s povabilom k dajanju ponudb, pravilnost vnosa numeričnih oznak, ID kod, KID kod primarnih vpisnikov in investitorjev. V primeru, da so potrebni popravki podatkov, Ministrstvo za finance o tem obvesti primarne vpisnike in na podlagi pisne potrditve primarnih vpisnikov uskladi potrebne podatke. Primarni vpisniki so tudi zavezani, da po elektronski pošti, do poteka roka za oddajo konkurenčnih ponudb, Ministrstvu za finance posredujejo podrobnejše podatke, določene z Obrazcem 4b teh pravil, o investitorjih, ki so tuje pravne osebe.

#### Ministrstvo za finance sprejme odločitev o znesku alokacije ponudb za vsako zakladno menico, ponujeno na avkciji, v skladu s točko 24. teh pravil.

#### Po sprejemu odločitve o znesku alokacije ponudb za vsako zakladno menico posebej, Ministrstvo za finance zaključi avkcijo v skladu s postopki, opisanimi v Priročniku za izdajatelja, ob 14.00. uri, če Ministrstvo za finance ne določi drugače.

### Odločitev o zadolžitvi

Ministrstvo za finance sprejme odločitev o zadolžitvi, ki vsebuje:

1. skupni nominalni znesek sprejetih ponudb vsake od razpisanih zakladnih menic,
2. ceno sprejetih ponudb za vpis vsake od razpisanih zakladnih menic,
3. odstotek delnega sprejetja ponudb vsake od razpisanih zakladnih menic
4. sprejeto enotno ceno in dosežen donos pri sprejeti enotni ceni za posamezno razpisano zakladno menico.

### Javna objava rezultatov avkcije

#### Rezultati avkcije se javno objavijo do 15.30. ure na dan avkcije na spletni strani Ministrstva za finance ter v Bloomberg – information systems (SLBA).

#### Za vsako od zakladnih menic se objavijo vsaj naslednji podatki:

1. število lotov naročil investitorjev za posamezno zakladno menico ali skupni znesek ponudb,
2. najvišja in najnižja ponujena cena ponudb za posamezno zakladno menico,
3. število lotov in skupni znesek sprejetih ponudb za posamezno zakladno menico,
4. enotna cena sprejetih ponudb za posamezno zakladno menico,
5. donos pri sprejeti enotni ceni za posamezno zakladno menico (nominalna letna obrestna mera za vpisane zakladne menice).

### Posredovanje zaključnice

Najkasneje do 14.00 ure na dan avkcije, Ministrstvo za finance primarnim vpisnikom po elektronski pošti posreduje zaključnico o sprejetju njihovih ponudb v obliki Obrazca 6 teh pravil. S prejemom takšne zaključnice je med ponudnikom in Republiko Slovenijo sklenjena pogodba o vpisu zakladnih menic po ceni, pogojih in v obsegu sprejetih ponudb.

## PORAVNAVA IN IZPOLNITEV OBVEZNOSTI

### Poravnava zakladnih menic in izpolnitev obveznosti primarnega vpisnika

#### Dan izdaje zakladnih menic (dan poravnave) je drugi delovni dan po dnevu avkcije.

####

#### Poravnava zakladnih menic iz naslova sprejetih ponudb, kot izhaja iz zaključnic o sprejetju ponudb iz 31. točke teh pravil, poteka med Ministrstvom za finance in primarnim vpisnikom, na drugi delovni dan po dnevu avkcije. Poravnava zakladnih menic se izvrši preko centralnega registra nematerializiranih vrednostnih papirjev KDD Centralne klirinško depotne družbe d.o.o. (CRVP KDD), na način prenosa zakladnih menic s trgovalnega računa Ministrstva za finance na trgovalni račun primarnega vpisnika proti plačilu kupnine za zakladne menice (DVP poravnava).

#### Primarni vpisniki vnašajo poravnalne inštrukcije za DVP poravnavo v CRVP KDD na prvi delovni dan po avkciji, od 7. do 12. ure. V kolikor vnos poravnalnih inštrukcij na prvi delovni dan po avkciji do 12. ure ni možen, lahko primarni vpisniki poravnalne inštrukcije vnesejo tudi kasneje, vendar tako, da bo poravnava zakladnih menic izvršena na dan izdaje zakladnih menic.

#### Primarni vpisniki najkasneje do 15. ure na dan avkcije Ministrstvu za finance na Obrazcu 7 teh pravil sporočijo podatke o trgovalnem računu za vpis zakladnih menic ter kodi registrskega člana. V kolikor Ministrstvo za finance do 15. ure na dan avkcije ne prejme Obrazca 7, se šteje, da za vpis zakladnih menic veljajo podatki o trgovalnem računu in kodi registrskega člana, ki jih je primarni vpisnik sporočil kot standardne poravnalne inštrukcije oziroma podatki s predhodne avkcije.

#### Primarni vpisniki, katerih ponudbe za vpis in vplačilo zakladnih menic so bile sprejete, so dolžni na dan izdaje, do 14. ure, zagotoviti vse potrebno za izvršitev poravnave (hkrati s prenosom zakladnih menic zagotoviti prenos kupnine med DCA (*Dedicated Cash Account*) računi v sistemu TARGET2-Securities) v skladu s poravnalnimi inštrukcijami, kot izhaja iz nalogov za DVP poravnavo, generiranih v CRVP KDD na dan izdaje zakladnih menic. Višina vplačila zakladnih menic je enaka znesku kupnine, navedenem v zaključnici iz 31. točke teh pravil. Primarni vpisniki so zavezani izpolniti vplačilo zakladnih menic ne glede na to, ali so zakladne menice kupili v svojem imenu in za svoj račun ali v svojem imenu in za račun investitorjev.

#### V primeru, da primarni vpisnik ne izpolni svoje obveznosti v celoti v roku iz prejšnjega odstavka, je dolžan svoje obveznosti izpolniti v čim krajšem možnem času. V primeru, da se poravnava poslov, sklenjenih na avkciji zakladnih menic, med Ministrstvom za finance in primarnim vpisnikom izvrši na dan, ki je po dnevu izdaje zakladnih menic (dejanski dan poravnave), je primarni vpisnik dolžan Ministrstvu za finance povrniti vse stroške, ki bi jih Ministrstvo za finance imelo zaradi neizpolnitve te obveznosti na dan poravnave. Hkrati je zaradi zamude pri poravnavi zakladnih menic primarni vpisnik dolžan plačati Ministrstvu za finance natečene obresti od dneva izdaje zakladnih menic do dejanskega dneva poravnave ter zamudne obresti za takšno obdobje.

### Izpolnitev obveznosti Ministrstva za finance

#### Ministrstvo za finance vnaša poravnalne inštrukcije za DVP poravnavo v CRVP KDD na prvi delovni dan po avkciji, od 7. do 12. ure. V kolikor vnos poravnalnih inštrukcij na prvi delovni dan po avkciji do 12. ure ni možen, Ministrstvo za finance poravnalne inštrukcije lahko vnese tudi kasneje, vendar tako, da bo poravnava zakladnih menic izvršena na dan izdaje zakladnih menic.

#### Ministrstvo za finance v pisnem povabilu k dajanju ponudb za nakup zakladnih menic navede podatke o trgovalnem računu in kodi registrskega člana Ministrstva za finance.

#### Ministrstvo za finance je zavezano, da KDD Centralni klirinško depotni družbi d.o.o. na dan avkcije posreduje podatke o zakladnih menicah, ki jih KDD Centralna klirinško depotna družba d.o.o. potrebuje, da Ministrstvu za finance in primarnim vpisnikom omogoči vnos poravnalnih inštrukcij za DVP poravnavo zakladnih menic v CRVP KDD na prvi delovni dan po avkciji od 7. ure dalje.

#### Ministrstvo za finance je zavezano, da KDD Centralni klirinško depotni družbi d.o.o. posreduje nalog za izdajo zakladnih menic tako, da bodo vse zakladne menice na dan izdaje zakladnih menic do 8.30 ure vpisane na trgovalni račun Ministrstva za finance v CRVP KDD, s čimer bo na dan izdaje zakladnih menic od 8.30 ure dalje omogočena DVP poravnava med primarnimi vpisniki in Ministrstvom za finance.

# NAPAKE IN MOTNJE SISTEMA

### Postopki odpravljanja napak in motenj sistema

#### Kot napake in motnje sistema se štejejo:

1. napaka ali motnja na celotnem sistemu,
2. onemogočen dostop do sistema in
3. druge napake, ki preprečujejo izvršitev avkcije v BAS.

#### Težave z dostopom v BAS:

1. Udeleženci avkcij so odgovorni za preverjanje njihovega dostopa do BAS in operativnosti sistema BAS za izvedbo avkcije.
2. V primeru, da udeleženci ugotovijo kakršnokoli težavo pri dostopu do BAS, morajo o tem nemudoma obvestiti Ministrstvo za finance.

#### V primeru, ko se med avkcijo pojavi napaka, ki onemogoča dostop do BAS Ministrstvu za finance in/ali kateremukoli uporabniku BAS ali nemoteno izvedbo posameznih faz avkcije preko BAS, Ministrstvo za finance na podlagi sprejetih postopkov rezervnega scenarija izvajanja avkcij v primeru napak ali motenj sistema odloči, kateri ukrepi bodo sprejeti.

#### Glede na vrsto težav, ki se pojavijo v zvezi z delovanjem BAS in glede na število udeležencev avkcije, ki imajo težave z uporabo BAS, Ministrstvo za finance sprejme eno izmed naslednjih odločitev:

1. podaljša čas avkcije v BAS (plan A),
2. določi uporabo vzporednega sistema za izvršitev avkcije (plan B),
3. prestavi izvedbo avkcije na naslednji delovni dan (plan C).

#### Plan A

Plan A se uporabi, če se težave z dostopom ali uporabo BAS pojavijo pri enem ali več udeležencih avkcije, Ministrstvu za finance ali Bloombergu pred avkcijo ali med potekom avkcije.

Če udeleženci avkcije obvestijo Ministrstvo za finance o njihovih težavah pri dostopu ali uporabi BAS do 5 (pet) minut pred zaključkom 1. kroga ali 2. kroga avkcije za obveznice oziroma do 5 (pet) minut pred zaključkom avkcije za zakladne menice po telefonu ali po faksu, Ministrstvo za finance lahko podaljša čas za izvedbo 1. kroga avkcije obveznic preko BAS največ za 1 (eno) uro, čas za izvedbo 2. kroga avkcije obveznic največ za 30 (trideset) minut, vendar le za toliko, da je posredovanje nekonkurenčnih ponudb obveznic končano najpozneje ob 16.00 uri, čas za izvedbo avkcije zakladnih menic največ za 1 (eno) uro.

Ministrstvo za finance obvesti udeležence avkcije o novih rokih za izvedbo in zaključek aktivnosti na avkciji takoj, ko so težave odpravljene.

#### Plan B

Plan B se uporabi, če Ministrstvo za finance ugotovi, da se težave s sistemom BAS ne dajo rešiti z izvršitvijo plana A.

Izvedba plana B pomeni uporabo vzporednega sistema za izvedbo avkcij med Ministrstvom za finance in primarnimi vpisniki, ki je sestavljen iz posebnih računalniških programov za:

1. posredovanje ponudb preko elektronske pošte,
2. izvedbo izbora ponudb,

in posredovanja rezultatov avkcije po elektronski pošti in telefaksu.

V primeru izvedbe plana B bodo primarni vpisniki posredovali ponudbe na enega od naslednjih načinov:

1. z uporabo posebnega vzporednega sistema, t.j. z uporabo računalniškega programa za posredovanje ponudb po elektronski pošti in posredovanjem seznama ponudb po telefaksu. V primeru da:

aa) eden od udeležencev ne more poslati ponudb z uporabo BAS v skladu s planom A, pošlje svoje ponudbe po vzporednem sistemu, ostali udeleženci nadaljujejo z uporabo BAS. V tem primeru je avkcija zaključena v vzporednem sistemu in so udeleženci avkcije obveščeni o rezultatih avkcije preko elektronske pošte in faksa. Po zaključku avkcije Bloomberg objavi rezultate avkcije na strani za objavo rezultatov.

ab) če dva ali več udeležencev avkcije ne moreta posredovati ponudb preko BAS v skladu s planom A, vsi udeleženci avkcije nadaljujejo avkcijo v vzporednem sistemu. Avkcija se zaključi v vzporednem sistemu. Ministrstvo za finance obvesti udeležence avkcije in Bloomberg o rezultatih avkcije po elektronski pošti in telefaksu. Po zaključku avkcije Bloomberg objavi rezultate avkcije na strani za objavo rezultatov.

ali

1. s posredovanjem seznama ponudb, podpisanega s strani oseb primarnega vpisnika, pooblaščenih za zastopanje in podpisovanje, s strani vseh udeležencev avkcije po telefaksu. Tak način se uporabi v primeru, da eden ali več udeležencev avkcije ne more posredovati svojih ponudb po vzporednem sistemu v skladu s predhodno točko a). V tem primeru Ministrstvo za finance vnese ponudbe v posebni računalniški program vzporednega sistema za izvedbo izbora ponudb. Avkcija se zaključi v vzporednem sistemu. Ministrstvo za finance obvesti udeležence avkcije in Bloomberg o rezultatih avkcije po elektronski pošti in telefaksu. Po zaključku avkcije Bloomberg objavi rezultate avkcije na strani za objavo rezultatov.

#### Plan C

Plan C uporabi Ministrstvo za finance v primeru, če ugotovi, da težav v sistemu ne bo mogoče rešiti z izvršitvijo plana A in/ali plana B.

#### Po planu C se izvedba avkcije prestavi na naslednji delovni dan. Podrobnejša navodila za izvedbo plana C posreduje Ministrstvo za finance udeležencem takoj po obvestilu, da je sprejeta odločitev o uporabi plana C.

#### Ministrstvo za finance bo udeležence avkcije takoj po sprejemu odločitve o izvedbi plana A, B ali C obvestilo po telefonu ali telefaksu.

# PREHODNA IN KONČNA DOLOČBA

### Veljavnost pravil

#### Ta pravila začnejo veljati z dnem podpisa ministra za finance.

#### Z uveljavitvijo teh pravil prenehajo veljati Pravila za izvedbo avkcij državnih vrednostnih papirjev, št. 470-49/2008/4­ z dne 31. 1. 2017.

Številka: 470-49/2008/5

V Ljubljani, dne 3. 4. 2023

 Klemen Boštjančič

MINISTER ZA FINANCE

OBRAZEC 1

Naziv primarnega vpisnika: ...........................................................

Naslov: ...........................................................

Telefon: ...........................................................

Telefax: ...........................................................

**NAROČILO ZA NAKUP DRŽAVNIH VREDNOSTNIH PAPIRJEV**

Oznaka državnega VP: ......................................................

Datum zbiranja ponudb: ......................................................

Zaporedno število naročila: ......................................................

Datum in čas prejetega naročila: ......................................................

|  |  |
| --- | --- |
| Ponujena cena (v %) | Ponujeno število lotov |
|  |  |
|  |  |
|  |  |
|  |  |
|  |  |

PODATKI O INVESTITORJU:

Naziv investitorja: ...............................................................

Sedež, naslov: ...............................................................

Kontaktna oseba: ................................................................

Številka TR: ................................................................

Odprtega pri: .................................................................

Številka računa pri KDD: .................................................................

Davčna številka: .................................................................

Primarni vpisnik jamči, da so navedeni podatki točni in verodostojni.

 (žig)

 ....................................................

 (podpis pooblaščene osebe)

OBRAZEC 2a

Naziv primarnega vpisnika: ...........................................................

Naslov: ...........................................................

Telefon: ...........................................................

Telefax: ...........................................................

ZAHTEVEK ZA REGISTRACIJO ADMINISTRATORJEV V BAS ZA OBVEZNICE RS

|  |  |  |  |  |
| --- | --- | --- | --- | --- |
|  | Ime in priimek | UUID BAS koda | E-mail | Telefon |
| 1. |  |  |  |  |
| 2. |  |  |  |  |
| 3. |  |  |  |  |
| 4. |  |  |  |  |

Zgoraj navedene osebe so pooblaščene za izvajanje avkcij obveznic v BAS, dokler primarni vpisnik ne posreduje obvestila, da preklicuje ali spreminja to obvestilo, v skladu s Pravili.

 (žig)

 .................................................. (Podpis pooblaščene osebe)

OBRAZEC 2b

Naziv primarnega vpisnika: ...........................................................

Naslov: ...........................................................

Telefon: ...........................................................

Telefax: ...........................................................

ZAHTEVEK ZA REGISTRACIJO ADMINISTRATORJEV V BAS ZA ZAKLADNE MENICE RS

|  |  |  |  |  |
| --- | --- | --- | --- | --- |
|  | Ime in priimek | UUID BAS koda | E-mail | Telefon |
| 1. |  |  |  |  |
| 2. |  |  |  |  |
| 3. |  |  |  |  |
| 4. |  |  |  |  |

Zgoraj navedene osebe so pooblaščene za izvajanje avkcij zakladnih menic v BAS, dokler primarni vpisnik ne posreduje obvestila, da preklicuje ali spreminja to obvestilo, v skladu s Pravili.

 (žig)

 .................................................. (Podpis pooblaščene osebe)

 **OBRAZEC 3a**

Naziv primarnega vpisnika: ...........................................................

Naslov: ...........................................................

Telefon: ...........................................................

Telefax: ...........................................................

Številka: ..................................

Datum: ..................................

OBVESTILO O NESKLADNOSTI POSREDOVANIH INFORMACIJ O INVESTITORJIH Z REGISTROM KDD NA AVKCIJI OBVEZNIC RS

V skladu s točko 14.2 Pravil vam sporočamo, da so podatki o nazivih in/ali ID oz. KID kodah investitorjev, posredovani s ponudbami na avkciji z dne ….. neskladni z nazivi in/ali ID oz. KID kodami v centralnem registru KDD – Centralne klirinško depotne družbe.d.d..

 V kolikor je podatek iz centralnega registra KDD, naveden v tabeli, pravilen, ga potrdite s podpisom v tabeli. V nasprotnem primeru v tabeli navedite pravilni podatek o vpisniku, ki ga predhodno uskladite s KDD in ga potrdite s svojim podpisom v tabeli. Prosimo, da nam izpolnjen obrazec vrnete po telefaxu.

|  |  |  |  |
| --- | --- | --- | --- |
| Podatek iz ponudb | Podatek iz registra KDD | Podatek primarnega vpisnika, usklajen s KDD | Podpis primarnega vpisnika |
| Vrsta | Vrednost ponudbe | Cena | MŠ/KID | Naziv kupca | MS/KID | Naziv kupca | MS/KID | Naziv kupca |  |
| obveznice |  (št.lotov) |  |  |  |  |  |  |  |  |
| 1 | 2 | 3 | 4 | 5 | 6  | 7  | 8 | 9  | 10 |
| RSXX  |   |   |   |   |   |   |   |   |   |
| RSXX  |   |   |   |   |   |   |   |   |   |
|  |  |  |  |  |  |  |  |  |  |

 Ministrstvo za finance

 (žig in podpis pooblaščene osebe)

 **OBRAZEC 4a**

Republika Slovenija

Ministrstvo za finance

Župančičeva 3

1502 Ljubljana

Fax: 01 369 6599

Naziv primarnega vpisnika: ...........................................................

Naslov: ...........................................................

Telefon: ...........................................................

Telefax: ...........................................................

Datum: ..................................

**PODATKI O TUJIH PRAVNIH IN FIZIČNIH OSEBAH TER DOMAČIH FIZIČNIH OSEBAH, SODELUJOČIH NA AVKCIJI OBVEZNIC REPUBLIKE SLOVENIJE (INVESTITORJI)**

V skladu s točko 14.2 Pravil vam posredujemo podatke o tujih pravnih in fizičnih osebah ter domačih fizičnih osebah, sodelujočih na avkciji obveznic Republike Slovenije.

Datum avkcije: …………………………

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Vrsta obveznice | Vrednost ponudbe | Cena | Ime fizične osebe/Naziv pravne osebe | Priimek fizične osebe | Naslov | Poštna št. | Kraj | 2-mestna koda | ID/KID koda |
|   | (št.lotov) |   |   |   |   |   |   | državljanstva |   |
| 1 | 2 | 3 | 4 | 5 | 6 | 7 | 8 | 9 | 10 |
| RSXX |   |   |   |   |   |   |   |   |   |
| RSXX |   |   |   |   |   |   |   |   |   |

 žig in podpis pooblaščene osebe

**OBRAZEC 4b**

Republika Slovenija

Ministrstvo za finance

Župančičeva 3

1502 Ljubljana

Fax: 01 369 6599

Naziv primarnega vpisnika: ...........................................................

Naslov: ...........................................................

Telefon: ...........................................................

Telefax: ...........................................................

Datum: ..................................

**PODATKI O TUJIH PRAVNIH OSEBAH SODELUJOČIH NA AVKCIJI ZAKLADNIH MENIC REPUBLIKE SLOVENIJE (INVESTITORJI)**

V skladu s točko 27.2 Pravil vam posredujemo podatke o tujih pravnih osebah, sodelujočih na avkciji zakladnih menic Republike Slovenije.

Datum avkcije: …………………………

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Vrsta zakladne menice | Vrednost ponudbe | Cena | Naziv pravne osebe | Naslov | Poštna št. | Kraj | 2-mestna koda | ID/KID koda |
|   | (EUR) |   |   |   |   |   | državljanstva |   |
| 1 | 2 | 3 | 4 | 5 | 6 | 7 | 8 | 9 |
| RSXX |   |   |   |   |   |   |   |   |
| RSXX |   |   |   |   |   |   |   |   |

 žig in podpis pooblaščene osebe

 **OBRAZEC 5**

Naziv primarnega vpisnika: ...........................................................

Naslov: ...........................................................

Telefon: ........................................................... Številka: ..................................

Telefax: ........................................................... Datum: ..................................

Republika Slovenija Ministrstvo za finance

Župančičeva 3

1502 Ljubljana

**ZAKLJUČNICA O SPREJEMU PONUDB ZA VPIS OBVEZNIC REPUBLIKE SLOVENIJE**

V skladu s povabilom k dajanju ponudb za nakup obveznic RS.... (.... izdaja) in RS... (.... izdaja) vam sporočamo, da je Republika Slovenija sprejela vaše ponudbe za nakup obveznic, kot izhaja iz preglednice sprejetih ponudb. Kupnino nakažite v skladu s ... točko povabila .

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Vrsta | Vrednost ponudbe | Nominalni znesek | Cena | Sprejeto v % | Sprejeti znesek | Znesek kupnine | Št. obveznic | Natečene obresti | Skupaj kupnina | Vpisano |
| obveznice | (št.lotov) | ponudbe (EUR) |  |  | (EUR) | (EUR) |  | (EUR) | za RSXX (EUR) | EMŠO | Imetnik |
|  | 1 | 2 | 3 | 4 | 5 = 2\*4 | 6 = 5\*3 | 7 = 5/41,73 | 8=7\*znesek nat. obr. na 1 lot | 9 = 6+8 |  |  |
| RSXX - 2. krog |  |   |   |   |   |   |   |   |   |   |   |
| RSXX  |  |   |   |   |   |   |   |   |   |   |   |
| RSXX  |  |   |   |   |   |   |   |   |   |   |   |
| SKUPAJ ZA RSXX |  |   |   |   |   |   |   |   |   |   |   |
|  |  |  |  |  |  |  |  |  |  |  |  |
| Vrsta | Vrednost ponudbe | Nominalni znesek | Cena | Sprejeto v % | Sprejeti znesek | Znesek kupnine | Št. obveznic | Natečene obresti | Skupaj kupnina | Vpisano |
| obveznice | (št.lotov) | ponudbe (EUR) |  |  | (EUR) | (EUR) |  | (EUR) | za RSYY (EUR) | EMŠO | Imetnik |
| 0 | 1 | 2 | 3 | 4 | 5 = 2\*4 | 6 = 5\*3 | 7 = 5/41,73 | 8=7\*znesek nat.obr. na 1 lot | 9 = 6+8 |  |  |
| RSYY - 2. krog |  |   |   |   |   |   |   |   |   |   |   |
| RSYY |  |   |   |   |   |   |   |   |   |   |   |
| SKUPAJ ZA RSYY |  |   |   |   |   |   |   |   |   |   |   |
|  |  |  |  |  |  |  |  |  |  |  |  |
| Kupnina RSXX |  |   | EUR |  |  |  |  |  |  |  |  |
| Kupnina RSYY |  |   | EUR |  |  |  |  |  |  |  |  |

 Ministrstvo za finance

 (žig in podpis pooblaščene osebe)

**OBRAZEC 6**

Naziv primarnega vpisnika: ...........................................................

Naslov: ...........................................................

Telefon: ........................................................... Številka: ..................................

Telefax: ........................................................... Datum: ..................................

Republika Slovenija Ministrstvo za finance

Župančičeva 3

1502 Ljubljana

**ZAKLJUČNICA O SPREJEMU PONUDB ZA VPIS ZAKLADNIH MENIC REPUBLIKE SLOVENIJE**

V skladu s povabilom k dajanju ponudb za nakup trimesečnih zakladnih menic TZ.... in šestmesečnih zakladnih menic SZ... vam sporočamo, da je Republika Slovenija sprejela vaše ponudbe za nakup zakladnih menic, kot izhaja iz preglednice sprejetih ponudb. Kupnino nakažite v skladu s ... točko povabila.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Vrsta | Nominalni znesek | Cena | Sprejeto v % | Sprejeti znesek | Sprejeta enotna  | Vnaprej obračunane obresti - | Znesek kupnine | Št. zakladnih menic | Vpisano |
| Zakladne menice | zakladnih menic (EUR) |  |  | (EUR) | cena | diskont (EUR) | (EUR) |  | EMŠO | Imetnik |
| 1 | 2 | 3 | 4 | 5 = 2\*4 | 6 | 7= 2-6\*2 | 8= 2-7 | 9 = 5/1.000 |  |  |
| TZXX  |   |   |   |   |   |   |   |  |   |   |
| SKUPAJ ZA TZXX |   |   |   |   |   |   |   |  |   |   |
|  |  |  |  |  |  |  |  |  |  |  |
| Vrsta | Nominalni znesek | Cena | Sprejeto v % | Sprejeti znesek | Sprejeta enotna  | Vnaprej obračunane obresti - | Znesek kupnine | Št. zakladnih menic | Vpisano |
| Zakladne menice | Zakladnih menic (EUR) |  |  | (EUR) | cena | diskont (EUR) | (EUR) |  | EMŠO | Imetnik |
| 1 | 2 | 3 | 4 | 5 = 2\*4 | 6 | 7= | 8= 2-7 | 9 = 5/1.000 |  |  |
| SZYY |   |   |   |   |   |   |   |   |   |   |
| SKUPAJ ZA SZYY |   |   |   |   |   |   |   |   |   |   |
|  |  |  |  |  |  |  |  |  |  |  |
| Kupnina TZXX |   | EUR |  |  |  |  |  |  |  |  |
| Kupnina SZYY |   | EUR |  |  |  |  |  |  |  |  |

 Ministrstvo za finance

 (žig in podpis pooblaščene osebe)

**OBRAZEC 7**

Naziv primarnega vpisnika: ...........................................................

Naslov: ...........................................................

Telefon: ........................................................... Številka: ..................................

Telefax: ........................................................... Datum: ..................................

Republika Slovenija Ministrstvo za finance

Župančičeva 3

1502 Ljubljana

POROČANJE PRIMARNIH VPISNIKOV O RAZDELITVI SPREJETIH PONUDB NA TRGOVALNE RAČUNE

